**OBRAZAC 1**

Naručilac: **Uprava carina**

Broj iz evidencije postupaka javnih nabavki: 9-15994/2-24

Redni broj iz Plana javnih nabavki: 11

Podgorica, 26.12.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23 i 11/23) Uprava carina objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE ROBA**

Usluge preventivnog održavanja mobilnih skenera

Predmet nabavke se nabavlja:

⌧ kao cjelina

**1. POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude.

**2.TEHNIČKA SPECIFIKACIJA PREDMETA JAVNE NABAVKE[[3]](#footnote-3)**

1. Naziv i opis predmeta nabavke u cjelini, po partijama i stavkama sa bitnim karakteristikama
2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

**3. DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

⌧ **Procijenjena vrijednost predmeta nabavke bez zaključivanja okvirnog sporazuma**:

⌧ kao cjeline je 59.504,13 €

Obrazloženje razloga zašto predmet nabavke nije podijeljen na partije:[[6]](#footnote-6)

Predmet nabavke ne može biti podijeljen po partijama, jer tehnički i tehnološki predstavlja jedinstvenu cjelinu.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenljivo

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenljivo

**NAČIN SPROVOĐENJA ELEKTRONSKE AUKCIJE**

Nije primjenljivo

**ELEKTRONSKI KATALOG**

Nije primjenljivo

**PONUDA SA VARIJANTAMA**

Mogućnost podnošenja ponude sa varijantama

⌧ Varijante ponude nijesu dozvoljene i neće biti razmatrane.

**REZERVISANA NABAVKA**

⌧ Ne

**4. OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.

**5. SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

⌧ garanciju za dobro izvršenje ugovora za slučaj povrede ugovorenih obaveze (ako je raskid ugovora nastao zbog neispunjenja ugovorenih obaveza natalih činjenjem ili nečinjenjem ponuđača), u iznosu od 10% od vrijednosti ugovora, sa rokom važenja 10 dana dužim od ugovorenog roka.

**6. METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma:

⌧ odnos cijene i kvaliteta

Naručilac se opredijelio za vrednovanje ponuda po kriterijumu odnos cijene i kvaliteta, a shodno Pravilniku o metodologiji načina vrednovanja ponuda u postupku javnih nabavki.

Vrednovanje će se vršiti na osnovu sljedećih parametara:

 **🗹** najniža ponuđena cijena broj bodova 80

**🗹** kvalitet broj bodova 20

🗹 **parametar najniža ponuđena cijena vrednovaće se na sljedeći način: ukupno 80 bodova**

Bodovi za parametar ponuđena cijena izračunavaju se na način što se kao osnova za vrednovanje uzima najniža ponuđena cijena, koja dobija maksimalan broj bodova.

Ponuđena cijena će se bodovati na sljedeći način:

* Najniža cijena dobija maksimalni broj bodova
* Ostale ponude će dobiti bodove po sljedećoj formuli:

 C= (Cmin/ Cp) x 80

 Cmin – najniža ponuđena cijena

 Cp – ponuđena cijena

**🗹 parametar kvalitet – rok isporuke rezervnih originalnih djelova od dana prijema zahtjeva Naručioca (iskazuje se danima) - vrednovaće se ukupno 20 bodova**.

Napomena: ponuđeni rok isporuke ne može biti duži od 10 (deset) dana od dana zahtjeva Naručioca.

Vrednovanje se vrši primjenom relativnog metoda, manje je bolje.

Ponuđeni rok isporuke rezervnih originalnih djelova od dana prijema zahtejva Naručioca vrednovaće će se na sljedeći način:

* Ponuda u kojoj je iskazan najkraći ponuđeni rok (iskazan u danima), dobija maksimalan broj bodova
* Ostale ponude će dobiti broj bodova u skladu sa sljedećom formulom:

 R= (Rn/Rp) x 20

gdje je

Rn - najkraći ponuđeni rok

Rp - ponuđeni rok

**U skladu sa Pravilnikom o metodologiji načina vrednovanja ponuda u postupku javnih nabavki, vrednovanje će se vršiti u odnosu na ponuđene uslove koji su povoljniji, odnosno bolji od zahtijevanih uslova.**

**7. JEZIK PONUDE**

Ponuda se sačinjava na:

⌧ crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom;

⌧ engleski jezik za djelove ponude koji se odnose na:

- nazive i karakteristike u dijelu opisa predmeta nabavke, a koje je Naručilac naveo na engleskom jeziku.

**8. NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 17.1.2025. godine do 13:00 sati.

Otvaranje ponuda održaće se dana 17.1.2025. godine u 13:00 sati.

Garancija ponude podnosi se u elektronskom obliku putem ESJN, izuzetno ako ponuđač ne može garanciju ponude da podnese u elekotronskom obliku, **dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu**:

* putem pošte preporučenom pošiljkom sa povratnicom na adresi Ul. Oktobarske revolucije br.128, ili
* neposrednom predajom na arhivi naručioca na adresi Ul. Oktobarske revolucije br.128,

radnim danima od 8:00 do 13:00 sati, zaključno sa danom 17.1.2025. godine **najkasnije prije isteka roka za podnošenje ponuda.**

Original garancije ponude u pisanom obliku dostavlja se u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake „garancija ponude“ i "ne otvaraj prije roka za otvaranja ponuda".

**9. USLOVI ZA AKTIVIRANJE GARANCIJE PONUDE[[7]](#footnote-7)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

**10. TAJNOST PODATAKA**

Tenderska dokumentacija sadrži tajne podatke

⌧ ne

**11. UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

**12. NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, **pored uslova koji su propisani ovom tenderskom dokumentacijom**, će sadržati i sljedeće:[[8]](#footnote-8)

Izvršilac se obavezuje da:

* da preventivno-redovno održava uređaje, koje obezbjeđuje bezbjedno i optimalno funkcionisanje uređaja, sa ciljem da se smanje zastoji u radu i obezbijedi kontinuirani rad kroz vršenje redovnih servisa. Preventivno-redovni servisi se rade jednom mjesečno za mobilne skenere, a za rendgene na 6 mjeseci. Preventivni servis traje 6 sati. Preventivni servis kod mobilnih skenera obuhvata redovno servisiranje (vozila mobilog skenera, dizel agregata i samog sistema za skeniranje);
* da korektivno-vanredno održava uređaje, kojem se pristupa nakon nastanka kvara po učinjenoj prijavi i ima za cilj vraćanje uređaja u ispravno stanje u dogovorenom vremenskom intervalu. Korektivni servis koji je na teret Izvršioca uključuje kod mobilnih skenera sistem za skeniranje, kod rendgen uređaja servisiranje cijelog uređaja;
* nakon izvršenih redovnih i korektivnih servisa Izvršilac je dužan pripremiti izvještaj koji potpisuje carinski službenik i ovjerava pečatom ispostave, nakon toga Izvršilac dostavlja izvještaj Odsjeku za zaštitu na radu i unapređenju radnog ambijenta;
* da obezbijedi inženjera koji će na licu mjesta pružiti osnovnu obuku za novoimenovane carinske službenike za rad sa mobilnim skenerima i rendgenima, u obimu do 10 zaposlenih tokom trajanja ugovora;
* da vrši zamjenu neispravnih djelova;
* da obezbijedi isporuku i ugradnju rezervnih djelova sa originalnim djelovima;
* da obezbijedi kompletnu dokumentaciju po kojoj se izvode usluge;
* da usluge pruža kvalifikovanom radnom snagom sa potrebnim iskustvom za ovu vrstu posla;
* da rukovodi izvršenjem svih usluga;
* da primijeni mjere zaštite na radu propisane zakonom, kako ne bi doslo do povrede, odnosno nesreće na poslu, a u slučaju da do istih dođe, odgovoran je po svim osnovama;
* da nadoknadi svu štetu koja bude prouzrokovana nesavjesnim ili nekvalitetnim radom.

Naručilac se obavezuje:

* da Izvršiocuu obezbijedi sve potrebne uslove za nesmetani rad;
* da blagovremeno izvrši uplatu, u skladu sa ovim Ugovorom.

Ugovorne kazne

U slučaju prekoračenja utvrđenog roka za isporukum robe Izvršilac je dužan da Naručiocu, na ime ugovorne kazne, plati iznos od 0,5% od ugovorene vrijednosti za svaki dan kašnjenja, s tim da visina ugovorne kazne ne može preći 10% od ukupne vrijednosti ugovora.

Naknada štete

Ukoliko Izvršilac, namjerno ili krajnjom nepažnjom, postupi suprotno odredbama Ugovora, te zbog toga Naručilac pretrpi štetu, dužan je da prouzrokovanu štetu nadoknadi.

Procjenu uzroka štete izvršiće Komisija Naručioca u prisustvu predstavnika Izvršioca. Ukoliko Komisija Naručioca u prisustvu predstavnika Izvršioca utvrdi da je uzrok nastale štete neispunjavanje ugovrnih obaveza, Naručilac će imati pravo na naknadu štete i na raskid ovog Ugovora.

Raskid ugovora

Naručilac će jednostrano rakinuti ovaj ugovor u slučaju ako:

1) Izvršilac ne bude izvršavao svoje obaveze u rokovima i na način predviđenim Ugovorom;

2) nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke, shodno članu 150 Zakona o javnim nabavkama;

3) nastupi neki razlog koji predstavlja osnov za obavezno isključenje iz člana 108 Zakona o javnim nabavkama.

U bilo kom slučaju prestanka važenja Ugovora iz ovog člana, otkazni rok je 15 dana od dana prijema obavještenja o raskidu Ugovora, u kom je svaka ugovorna strana dužna da izvrši sve svoje preuzete obaveze, kao i obaveze koje nastanu u toku trajanja otkaznog roka, a čije izvršenje dospjeva do isteka otkaznog roka. Izvršenim otkazom Ugovora o javnoj nabavci ne mogu se osporavati ni dovoditi u pitanje prava i obaveze između ugovornih strana koja su nastala do dana prestanka Ugovora.

Zaštita poslovnih interesa i čuvanje poslovne tajne

Ugovorne strane se obavezuju da sa pažnjom dobrog privrednika čuvaju i štite poslovne interese druge ugovorne strane, koje proizilaze iz ovog Ugovora, kao i da u obostranom interesu rade na unapređenju svojih odnosa.

Izvršilac se obavezuje na čuvanje svih podataka iz predmeta nabavke, te da iste ni na koji način neće učiniti dostupnim trećim licima bez saglasnosti Naručioca.

Ostali elementi ugovora

Ugovor o javnoj nabavci koji je zaključen uz kršenje antikorupcijskih pravila u skladu sa odredbama člana 38 Zakona o javnim nabavkama („Službeni list CG“ br. 74/19, 3/23 i 11/23) ništav je.

Za sve što nije definisano ovim ugovorom primjenjivaće se odredbe Zakona o obligacionim odnosima.

Eventualne nesporazume koji mogu da se pojave u vezi ovog Ugovora ugovorne strane će pokušati da riješe sporazumno. Sve sporove koji nastanu u vezi ovog Ugovora rješavaće nadležni sud u Podgorici.

⌧ Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama.

**13. ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

**14. IZJAVA NARUČIOCA O NEPOSTOJANJU SUKOBA INTERESA**

Naručilac: Uprava carina

Broj: 9-15994/1-24

Podgorica, 25.12.2024. godine

U skladu sa članom 43 stav 1 Zakona o javnim nabavkama („Službeni list CG”, br.74/19, 3/23 i 11/23),

**Izjavljujem**

da u postupku javne nabavke redni broj 11 iz Plana javnih nabavki Uprave carina za 2024. godinu, šifra plana 19119, za nabavku usluga - preventivno održavanje mobilnih skenera, nijesam u sukobu interesa, u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

 Ovlašćeno lice naručioca vd direktorica Maja Vučinić, *s.r.*,

 Službenik za javne nabavke Sanja Bakić, *s.r.*,

 Lice koje je učestvovalo u planiranju javne nabavke Radivoje Pejović, *s.r.*,

 Član komisije za sprovođenje postupka javne nabavke Sanja Bakić, *s.r.*,

 Član komisije za sprovođenje postupka javne nabavke Radivoje Pejović, *s.r.*,

 Član komisije za sprovođenje postupka javne nabavke Aleksandar Savković, *s.r.*,

**15. UPUTSTVO O PRAVNOM SREDSTVU**

 Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

 Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

 Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

 Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

 Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-7)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-8)